123 
do K 1000'—, ako bi se rasprodao. Prema tomu smo i s tim 
iznosom doprinijeli povišenju naše imovine. Glede samoga »prozor- 
skoga« pitanja izvjestili su gosp. podpredsjednik i g. tajnik. Do- 
spijem li, kraj znatne navale poslova u mojemu svakdašnjemu 
zvanju početkom svake godine, to ću se — kao suradnik zvjez- 
darnice — opširnije osvrnuti na rečeno pitanje još u prvoj polovini 
»Glasnika« 1910. među referatima. Ne dospijem li, učinit ću to 
svakako u drugoj polovini našega glasila. 
Da bude slika našega razvoja što potpunija, vrijedno je i 
poradi dohotka osvrnuti se na sadašnji broj naših članova spram 
broja prije osnutka zvjezdarnice. God. 1903. imadosmo IIO redo- 
vitih članova. Čim smo poradili oko osnutka astronomijske sekcije, 
poskočio je broj preko 200; naše materijalne prilike postajale su 
iz godine u godinu bolje, pridošla je posebna potpora zvjezdarnici, 
i tako bismo bili nepravedni, kad ne bi bar priznali zasluge rečene 
sekcije za opći boljak i napredak društva. Kazujem to kao bla- 
gajnik na temelju naših poslovnih knjiga 
Zaključujem ovaj izvještaj uz živu, toplu i iskrenu želju, 
osjećajući se živim dijelom našega društva, da sada porade bez 
posebnih poziva, složno i požrtvovno sva pera članova radnika u 
našim budućim edicijama i oko općega napretka našega jedinoga 
hrvatskoga prirodoslovnoga društva, doslijedno onoj poznatoj: 
»Concordia parvae res crescunt, discordia maximae dilabuntur« 
Zaključujem i molim apsolutorij. 
* * 
* 
Nakon izvještaja revizora, gospode S. Bulvana i dra. J. Hadžia 
daje glavna skupština apsolutorij. 
* * 
* 
Pošto se ne javlja nitko za riječ čita knjižničar slijedeće 
izvješće : 
Slavna glavna skupštino! 
Prije svega čast mi je izvijestiti glavnu skupštinu, da je posao 
oko katalogiziranja knjiga napokon sretno dovršen. Sve knjige, 
koje je knjižničar isprva kojekako porazbacane našao, danas su po- 
redane i u dva kataloga popisane. Ti katalozi čine prvi glavni 
katalog knjiga naše biblioteke. Taj katalog, koji će se morati po- 
slije štampati, jest osnova za svaki dalnji rad u biblioteci. Kako 
